অ্যালেক্সি পাপ্পা

**অ্যালেক্সি পাপ্পা** বা **অ্যালেক্সিয়া পাপ্পা** (গ্রীক Αλεξία Παππά; জন্ম ২৮ মার্চ ১৯৯০) হলেন একজন গ্রীক-আমেরিকান দৌড়বিদ, চলচ্চিত্র নির্মাতা, অভিনেতা এবং লেখক। অ্যালেক্সি ডার্টমাউথ কলেজ এবং ওরেগন বিশ্ববিদ্যালয় উভয়ের একজন *এনসিএএ* অল-আমেরিকান ক্রীড়াবিদ ছিলেন। তিনি ২০১৬ গ্রীষ্মকালীন অলিম্পিকে গ্রীসের প্রতিনিধিত্ব করেছিলেন এবং ১০,০০০ মিটার দৌড়ে জাতীয় রেকর্ড স্থাপন করেছিলেন।

## প্রাথমিক জীবন এবং শিক্ষা
পাপ্পার জন্ম ১৯৯০ সালের ২৮শে মার্চ, রোডসের একজন গ্রীক - মার্কিন পিতা এবং একজন মার্কিন মায়ের ঘরে। তাঁর এক দাদা আছেন যিনি তাঁর থেকে চার বছরের বড়। পাপ্পা ক্যালিফোর্নিয়ার আলামেডায় বড় হয়ে ওঠেন। পাপ্পা যখন চার বছর বয়সী ছিলেন তখন তাঁর মা আত্মহত্যা করেন।

## অ্যাথলেটিক জীবন

### বিশপ ও'ডাউড হাই স্কুল ক্যালিফোর্নিয়া ইন্টারস্কলাস্টিক ফেডারেশন
২০০৫ সালে ওকল্যাণ্ডের বিশপ ও'ডাউড হাই স্কুলের দ্বিতীয় বর্ষের ছাত্রী হিসেবে, পাপ্পা ক্যালিফোর্নিয়া ইন্টারস্কলাস্টিক ফেডারেশন স্টেট ক্রস কান্ট্রি চ্যাম্পিয়নশিপে মেয়েদের বিভাগ ৩-এ ৫০০০ মিটার দৌড়ে চতুর্থ স্থান অর্জন করেন।

পাপ্পার হাই স্কুলের প্রশিক্ষক তাঁকে একাধিক খেলাধুলায় অংশগ্রহণ করতে দিতে অস্বীকৃতি জানান, যদিও একই হাই স্কুলের ছেলেদের তা করার অনুমতি ছিল, এবং তিনি বলেছিলেন যে এটি পাপ্পার শারীরিক বিকাশকে প্রভাবিত করবে।

### এনসিএএ
পাপ্পা ডার্টমাউথ কলেজে দুইবারের *এনসিএএ* অল-আমেরিকান ছিলেন। তিনি ২০১২ সালের *এনসিএএ* ওম্যান অফ দ্য ইয়ার পুরস্কারের জন্য নয়জন ফাইনালিস্টের একজন ছিলেন। তিনি ২০১২ মরশুমের স্টিপলচেজে আইভি লীগ শিরোপা (৯:৫৮.৮০) জিতেছিলেন এবং ইউজিনে ২০১২ সালের ইউএস অলিম্পিক ট্রায়ালের জন্য যোগ্যতা অর্জন করেছিলেন। পাপ্পা ২০১২ সালে ডার্টমাউথ কলেজ থেকে সৃজনশীল লেখা এবং ইংরেজিতে ম্যাগনা কাম লড ডিগ্রি অর্জন করেন।

পাপ্পা ওরেগন বিশ্ববিদ্যালয়ে স্নাতকোত্তর ডিগ্রি অর্জন করেন, যেখানে তিনি তিনটি *এনসিএএ* প্রথম ডিভিশন অল-আমেরিকান পুরস্কার অর্জন করেন। তিনি ২০১২ সালের *এনসিএএ* ক্রস কান্ট্রি চ্যাম্পিয়নশিপে (৬,০০০ মিটার) ১৯:৪৩.৯ মিনিট সময় নিয়ে অষ্টম স্থান অর্জন করেন এবং ওরেগন ডাকস মহিলা ক্রস কান্ট্রি দলকে জাতীয় শিরোপা জিততে সাহায্য করেন। তিনি ২০১৩ সালে ওরেগন থেকে সৃজনশীল লেখায় স্নাতকোত্তর ডিগ্রি অর্জন করেন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2023)">তথ্যসূত্র প্রয়োজন</span>]]* &#x5D;

### ২০১৬ অলিম্পিক
২০১৬ সালের ৮ই জানুয়ারি তারিখে, পাপ্পা গ্রীক নাগরিকত্ব লাভ করেন এবং সেই বছরের ১লা মে তিনি ১০,০০০ মিটার গ্রীক জাতীয় রেকর্ড ভেঙে ফেলেন, যা ২০০২ সাল থেকে টিকে ছিল। তিনি ২০১৬ গ্রীষ্মকালীন অলিম্পিকে গ্রীসের প্রতিনিধিত্ব করেছিলেন। অলিম্পিক ফাইনালে, তিনি ৩১:৩৬.১৬ মিনিট সময় নিয়ে ১৭তম স্থান অর্জন করে নিজের জাতীয় রেকর্ড উন্নত করেন।

### ২০২২ বস্টন ম্যারাথন
২০২২ সালের বস্টন ম্যারাথনে প্যারা-অ্যাথলিট লিসা থম্পসনের গাইড হিসেবে কাজ করেছিলেন পাপ্পা, যিনি ৩:৪৭:২৫ সময় নিয়ে টি১৩ (দৃষ্টি প্রতিবন্ধকতা) বিভাগে জয়ী হয়েছিলেন।

### সম্মাননা

## চলচ্চিত্র নির্মাণ
পাপ্পা পরিচালক, লেখক, অভিনেতা এবং প্রযোজক হিসেবে বেশ কয়েকটি চলচ্চিত্র নির্মান করেছেন। এর মধ্যে রয়েছে *টল অ্যাজ দ্য বাওবাব ট্রি* (২০১২), *স্পিড গগলস* (২০১৬), *ট্র্যাকটাউন* (২০১৭), এবং *অলিম্পিক ড্রিমস* (২০১৯), শেষেরটি ছিল অলিম্পিক গ্রামে চিত্রায়িত প্রথম কাল্পনিক সিনেমা। 

## লেখক
পাপ্পার প্রথম বই *ব্রেভারি: চেজিং ড্রিমস, বিফ্রেণ্ডিং পেইন, অ্যাণ্ড আদার বিগ আইডিয়াস*, যার ভূমিকা লিখেছেন মায়া রুডলফ, ২০২১ সালের ১২ই জানুয়ারি তারিখে প্রকাশিত হয়।

## ব্যক্তিগত জীবন
২০২০ সালে পাপ্পা বিষণ্ণতার সাথে নিজের সংগ্রাম সম্পর্কে একটি ভিডিও প্রকাশ করেছিলেন, যেখানে তিনি অভিজাত ক্রীড়াবিদদের মানসিক স্বাস্থ্যের আরও ভালো যত্ন নেওয়ার আহ্বান জানিয়েছিলেন।

## তথ্যসূত্র

## বহিঃসংযোগ

* 
* 
* 
* Author Profile for Alexi Pappas on Amazon Books

বিষয়শ্রেণী:মার্কিন নারী চলচ্চিত্র প্রযোজক
বিষয়শ্রেণী:২১শ শতাব্দীর গ্রিক নারী ক্রীড়াবিদ
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:গ্রিক চলচ্চিত্র অভিনেত্রী
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:অপর্যালোচিত অনুবাদসহ পাতা